

**MEGHÍVÓ**

**AKADÉMIAI ESTÉK**

**MISKOLCI AKADÉMIAI BIZOTTSÁG**

**és a**

# „Jedlik Ányos” Tudományos Ismeretterjesztő Társaság

**(MAB Székház, Miskolc, Erzsébet tér 3)**

**2020. február 19. szerda, 17:30**

**Dr. Berkő Péter**

főorvos, prof. emeritus

Borsod-Abaúj-Zemplén Megyei Központi Kórház és

Egyetemi Oktatókórház

Miskolci Egyetem

**" Három találmány, melyek elősegíthetik a növekedési retardáció okozta magzati- és csecsemőhalálozás mérséklését "**

Előadás és pódium beszélgetés

Beszélgető társ: Hajnal József újságíró

**Mindenkit szeretettel vár**

**Prof. Dr. Roósz András MAB elnök
Dr. Szabó-Tóth Kinga a MAB Klub elnöke**

**Schmidt Ferenc a „Jedlik Ányos” TIT elnöke**

Dr. Berkő Péter 1944-ben született. Sárospatakon érettségizett, Debrecenben, 1969-ben avatták doktorrá. 9 éven át vezette a miskolci Semmelweis Kórház, majd 12 éven át a B-A-Z. Megyei Kórház Szülészeti és Nőgyógyászati Osztályát (1988-97, ill.1997-2009). 16 éven át volt megyei szakfelügyelő főorvos. 20 éve főiskolai tanára, 7 éve professor emeritusa a Miskolci Egyetem Egészségügyi Karának. 14 éven át volt elnöke a MAB Peinatológiai Munkabizottságának, 4 éven át az Orvosi és Egészségtudományi Szakbizottságának. Hatodik éve alelnöke a Miskolci Akadémiai Bizottságnak. 18 Európa- és Világkongresszuson tartott előadást, 84 közleménye, 5 általa írt, és 5 általa szerkesztett könyve jelent meg. A magzati növekedési retardáció okozta magzati és csecsemőhalálozás mérséklését elősegítő találmányait világszerte nagy érdeklődéssel és elismeréssel fogadták. Edelény város, és az amerikai Louisville *díszpolgára*. A Megyei *Prima Díjas* orvos szakmai vezetői munkáját a Magyar Nőorvos Társaság *Semmelweis Emlékéremmel*, tudományos tevékenységét az MTA kandidátusi címmel, oktatói tevékenységét a Miskolci Egyetem „*Signum Aureum Universitatis*” kitüntetéssel, tudományszervező tevékenységét a Miskolci Akadémiai Bizottság *MAB Emlékérem* kitüntetéssel ismerte el.

.

**Előadása** során röviden ismerteti az általa kidolgozott, ún. „ÉFT-módszer” (Érettség, Fejlettség, Tápláltság) lényegét, amely lehetővé teszi a magas halálozással járó, magzati növekedési retardáció fogalomkörének és definíciójának módosítását. Bemutatja továbbá a növekedési retardáció terhesség alatti, és újszülött-korban végzendő újszerű, szűrővizsgálataira vonatkozó javaslatait, melyek elősegíthetik a halvaszületések és csecsemőhalálozások számának mérséklését.